કલૈબ્ય શબ્દ આપણને ગીતામાં પણ પરિચિત છે. કૃષ્ણ અર્જુનને ‘કલૈબ્યં મા સ્મ ગમ: પાર્થ’ જેવા શબ્દો કહે છે. અહીં પોતા માટે આ ચારે પુરુષો આ જ શબ્દોનો ઉપયોગ કરે છે. કલૈબ્યં એટલે નપુંસકતા જ નહિ, કાયરતા જ નહિ, અસહાયતા પણ ખરી. અને અહીં અસહાયતાના અર્થમાં જ એ શબ્દ આવે છે. ‘આથી જ આ અસહાયતાભર્યું વાક્ય હું ઉચ્ચારું છું હે કુરુનન્દન, કે ‘હ્રતોડસ્મિ’ એતલે કે મારું હરણ કરાયું છે—કૌરવોએ અર્થ દ્વારા મારું હરણ કર્યું છે.’ હરણ કરાયેલ વ્યક્તિમાં અસહાયતાનો ભાવ જ સર્વોપરી હોય છે. ભીષ્મ કહે છે : ‘ હું અર્થ દ્વાએઆ કૌરવોને આધીન છું : એટલે યુદ્ધ સિવાય બીજું કાંઈ પણ માગી લે’ એવા આ ભીષ્મના અને એ જ શ્વાસમાં ઉચ્ચારાયેલા દ્રોણ, કૃપાચાર્ય અને શલ્યના શબ્દો પણ અર્થની ચર્ચા કરવા જઈએ તો એક પુસ્તકમાં ન સમાય એટલા બહુલ છે.